54 



sen (Bufo calamita) er omtrent lige store (80 mm ); Løvfrøen 

 (Hyla arborea) og Klokkefrøen (Bombinator igneus) ligeledes, 

 men de er de mindste af alle vore Springpadder (ca. 50 mm ). 



1. Familien Tudser (Bufonidæ). 



Uden Kæbetænder, Skulderbæltet arcifert, d. v. s. 

 den ene Sides Skulderbælte griber fortil over Randen 

 af den anden Sides; Hvirvlerne procoele, d. v. s. 

 Hvirvellegemerne hule fortil, hvælvede bagtil; uden 

 Ribben. Bageste Krophvirvel, Bækkenhvirvelen, med 

 brede Tværtappe og to Ledknuder for Halebenet. 



Familien er i Europa kun repræsenteret af een Slægt, 

 Bufo, og denne kun ved de samme 3 Arter, som findes hos os. 



1 . Slægten Tudse (Bufo (Laurenti) Wagler). 

 Pupillen vandret. Tænder mangler helt. Tungen 

 aflang, helrandet, fri bagtil. Fingrene uden Svømmehud, 

 Tæerne med større eller mindre Svømmehud; de to 

 ydre Mellemfodsben ikke udvendig skilte. Brystbenet 

 brusket, Forbrystben mangler. 



Oversigt over de danske Arter. 



1. Svømmehuden vel udviklet; Knuderne under Taaleddene 

 dobbelte, i hvert Fald under den længste (4de) Taa; ingen 

 Hudfold langs Indersiden af Fodroden. Naar Baglemmet bøjes 

 om langs Kropsiden, rækker Hælleddet til Trommehinden eller 

 til Øjet hos Hannen, til Skulderen eller Trommehinden hos 

 Hunnen. Ryggen brun eller graalig, ofte med mørke Pletter 

 og Marmorering; Ørekirtlen (Parotis) med en mørk Stribe langs 

 Ydersiden; Bugen lysere, oftest plettet; Iris rød 



Skrubtudsen (Bufo vulgaris). 



2. Svømmehuden vel udviklet; Knuderne under Taaleddene 

 enkelte; en Hudfold langs Indersiden af Fodroden. Naar Bag- 

 lemmet bøjes frem langs Kropsiden, rækker Hælleddet til Øjet 

 eller mellem Øjet og Næseboret hos Hannen, mellem Skul- 

 deren og Øjet hos Hunnen. Ryggen lys (graa o. s. v.) med store, 

 uregelmæssige mørke, grønne Pletter; Bugen smudsig hvid, ofte 

 mørk marmoreret ; Iris grøngul 



Grønbroget Tudse (Bufo viridis). 



